|  |
| --- |
| Ansøgning om midler til programmer, centre og enheder |

For at understøtte IKKs forskningsorganisering kan programmer, center og forskningsenheder søge om midler til gennemførelse af konkrete aktiviteter.

Der kan blandt andet søges om midler til:

Seminarer

Workshops

Netværksarrangementer

Invitation af gæsteforskere

Videndeling i forhold til samfundet

I det omfang det er muligt, skal der søges om eksterne midler til gennemførelse af aktiviteterne, f.eks. konferencer, besøg af gæsteforskere etc. Vær opmærksom på, at forskningsgrupper eller individuelle forskere tilknyttet programmer, centre eller enheder som udgangspunkt skal søge midler til at gennemføre programrelevante aktiviteter igennem denne pulje.

**Generelt om ansøgning af midler**

Begrundet ansøgning (max 2 sider) sendes til Pernille Roholt (pero@cc.au.dk) Udfyld skabelonen på s. 2 i dette dokument.

**Hvilke formål kan der søges til?**

Puljen er tiltænkt aktiviteter i forbindelse med forskningsprogrammer, -centre og -enheder.

**Hvad kan der søges til?**

Der kan fx søges midler til at etablere netværk, seminarer, workshop, invitation af gæsteforskere, møder i forskergrupper fx omkring centerdannelser (dog kun forplejning i særlige tilfælde, ved flere eksterne gæster eller hvis det har karakter af et fagligt seminar).

**Hvem kan søge?**

Puljen kan søges af forskere ansat ved IKK.

**Hvordan behandles ansøgningerne?**

Ansøgningerne behandles af forskningsudvalget, idet der tages højde for eventuel inhabilitet. Endelig beslutning om tildeling af midler træffes af institutledelsen.

**Skabelon for tildeling af midler**

**(max. 2 A 4sider)**

|  |  |
| --- | --- |
| **Navn** |  |
| **Hvad søges der til:**  Forskningsprogram, centre eller enhed |  |
| **Antal medlemmer af program, center eller enhed** |  |
| **Påtænkte aktiviteter**  Oversigt/ tentativ arbejdsplan for næste periode og kort præsentation af hver aktivitet  For hver aktivitet ønskes angivet en estimeret pris og det beløb, der søges hos IKK.  Bemærk, at der ikke er muligt at søge om finansiering af interne seminardage – forplejning vil kræve en overvægt af eksterne deltagere). |  |
| **Samlet ansøgt beløb** |  |
| **Forventede resultater** |  |